google/wiki40b huggingface dataset:
Sze Yup

Sze Yup, Sze Yap, Seiyap eller Siyi (kinesisk: 四邑; pinyin: Sì Yì; kantonesisk: Sei3 yap1) er et områdenavn som dekker de fire fylkene   Xinhui, Taishan, Kaiping og Enping ved Perleflodens utløp. Disse fylkene er fire av de fem fylker i byprefekturet Jiangmen.
Området har sine egne kantonesiske dialekter, Sze Yup-dialektene (四邑話). Selv om Sze Yup og standard kantonesisk begge er dialekter av kantonesisk, er de gjensidig uforståelige. Dermed har emigranter fra området klart å holde på sin identitet utenlands, også blant andre kantonesiske utenlandskinesere. 
På 1800-tallet dro mange folk fra Sze Yup til Hongkong, Sørøstasia, Australasia, Nord-Amerika og Sør-Amerika.  Punti-Hakka-klankrigene raste i opprinnelsesområdet på samme tid. 
Området er kjent for sine særegne tårn, kalt diaolou. De er oppført på UNESCOs liste over verdensarven. De fleste ligger i fylket Kaiping.
Apollonios fra Tyana

Biografi

Apollonios ble født inn i en respektert og velstående gresk familie, men forskjellige datoer i hans liv er usikre. Hans biografskriver Filostratos den eldre (ca. 170–247) oppgir årene ca. 3 f.Kr. til 97 e.Kr. Andre er enige i at han var omtrent samtidig med Jesus. Charles P. Eells hevder at hans fødselsdato var tre år før Kristus, hvis fødselsdato også er usikker. Filostratos oppgir at han en periode oppholdt seg i Vardanes I av Partias hoff, som hersket ca. 40–47. Apollonius begynte en femårsstillhet omtrent i en alder av 20, og reiste etter fullførelse av dette til Mesopotamia og Iran. Filostratos nevner også keiserne Nero, Vespasian, Titus, Domitian og Nerva ved forskjellige deler av hans liv. Gitt denne informasjonen kan man trekke en tidslinje fra omtrent år 15 til 98 for hans voksne liv.
Eurytela

Utseende

Middelsstore (vingespenn 40-55 millimeter), brune eller svarte sommerfugler med flikete vinger.
Oversiden er brun til svart med lysere ytre del eller et lyst tverrbånd, undersiden brunspraglete.

Levevis

Biblidinae er tropiske skogsinsekter. Disse artene finnes mest i landskap med en mosaikk mellom skog og savanne.
Larvene lever på planter i vortemelkfamilien (Euphorbiaceae), også på ricinusbusk (Ricinus communis) og en del andre planter.

Utbredelse

Slekten er utbredt i Afrika sør for Sahara, også på Madagaskar.
Alesso Baldovinetti

Alesso Baldovinetti, også Alessio Baldovinetti (født 14. oktober 1425 i Firenze, død 29. august 1499 i Firenze), var en italiensk maler i ungrenessansen.

Liv og verk

Baldovinetti studerte for Domenico Veneziano og fant inspirasjon hos ham og Fra Angelico. Han utførte flere fresker og temperamalerier med Bebudelsen som motiv. Hans mesterverk anses å være «Bebudelsen» i kirken Santa Annunziata i Firenze.
Plastilina Mosh

Plastilina Mosh er et meksikansk alternativt rockeband. Det blei danna i Monterrey i 1997. Medlemmene er Jonás González (vokal og gitar) og Alejandro Rosso (keyboard, programmering og bakgrunnsvokal). De veksler mellom sjangere som rock, rap og dance, og synger på både spansk og engelsk.
Goran Karan

Bakgrunn

Karan begynte med musikk tidlig i 1980-årene som vokalist i gruppa Big Blue. I 1997 gikk han ut av gruppa og satset i stedet på en karriere som soloartist. Musikken hans er basert på dalmatinsk folkemusikk.
Goran Karan ga ut sitt første soloalbum, Kao da te ne volim in 1999. Albumet solgte bra i Kroatia og fikk platinastatus for antall solgte album. Samme år vant han også den prestisjetunge musikkfestivalen «Melodije hrvatskog Jadrana» i Kroatia med sangen «Prozor kraj đardina».
I 2000 representerte han Kroatia i Eurovision Song Contest i Stockholm, der han kom på en niendeplass med sangen «Kad zaspu anđeli» (norsk: når englene sovner).
Han har holdt flere konserter i blant annet Kroatia, Slovenia, Bosnia og Hercegovina, Serbia og Montenegro, Østerrike, Sveits, og sommeren 2000 gjennomførte han en suksessrik turné i USA. Goran planla også en turné i Australia og New Zealand i slutten av 2006.
Monacos Grand Prix 2005

Rapport

Kimi Räikkönen, som hadde beste startposisjon, tok ledelsen i løpet. Selv om han i starten ble fulgt tett av Fernando Alonso var han mer enn 5 sekunder foran etter 20 runder. Løpet gikk stort sett udramatisk, med Giancarlo Fisichella, Jarno Trulli, og Mark Webber på plassene bak Alonso, fram til runde 23. Da snurret Christijan Albers sin Minardi inn i en vegg ved Mirabeau-svingen, og blokkerte to tredjedeler av bredden på banen. David Coulthard, som lå bak han greide å svinge unna og stoppe sin Red Bull Racing-bil uten skader. Rett etterpå kom imidlertid Michael Schumacher og han kjørte rett inn i Coulthard, brakk nesepartiet på sin egen bil og sørget for at Red Bull-bilen ikke kunne fortsette. Mens flere andre førere nådde den blokkerte svingen sørget dommerne av løpet for at det ble satt ut sikkerhetsbil til Albers sin bil var fjernet.
Begge Renault-førerne gikk øyeblikkelig inn i depotet, mens Räikkönen ikke hadde muligheten til å gjøre det samme. Årsaken til det var at han nettopp hadde passert avkjøringen til depotet da ulykken skjedde. Selv om dette i utgangspunktet førte Räikkönen i en forsvarsposisjon i forhold til sine hardeste konkurrenter, greide han med noen veldig raske rundetider å skaffe seg en 34,7 sekunders ledelse da han kjørte inn i depotet i runde 41. 
Alonso, som kjørte en del langsommere fordi bilen var full av bensin, greide derfor ikke å hindre at Räikkönen kom først ut på banen igjen etter sitt depotstopp. I tillegg til tung bil slet Alonso også med dårlige dekk i siste del av løpet. Da Räikkönen kom ut på banen var han 13 sekunder foran Alonso, og finnen vant til slutt løpet etter å ha ledet fra start til mål. 
Nick Heidfeld som hadde jobbet seg opp fra sjette startposisjon, ble til slutt nummer 2 i løpet. Han passerte Alonso i sjikanen på havnesiden av banen. Webber ble nummer 3, mens Alonso greide en fjerdeplass med dekk som var helt nedslitte på bakhjulene. Juan Pablo Montoya avanserte fra en 16.-plass ved starten til en 5.-plass like bak Alonso. På de neste plassene kom Ralf og Michael Schumacher som passerte nesten side om side over mål.
Millioner (barnebok)

Millioner (engelsk: Millions) er ei barnebok fra 2004  av den britiske forfatteren Frank Cottrell Boyce. Boka ble tildelt Carnegie Medal in Literature da den utkom. Den skildrer brødrene Damien og Anthonys som finner en bag med pundsedler, og som forsøker å bruke opp alle pengene på den korte tiden før Pund, ifølge historien, skal bli avløst av euro.
Historien fortelles fra Damiens synsvinkel. Han er sju år gammel, og guttene har nylig mistet mora. De finner en bag med penger som har blitt kastet fra et tog. Damien tror at pengene er en gave fra Gud, og skal brukes til gode gjerninger, mens Anthony ønsker å bruke pengene på egne interesser. En gjeng med røvere forsøker å finne igjen pengene de har mistet, mens Damien er preget av sorgen etter moren, og har hallusinasjoner hvor han ser og snakker med ulike katolske helgner.
Boka beskrives som en balansert blanding av drama og komedie. Anmelderne er uenige om hvorvidt boka «ender i gammeldags og god moral» eller om den preges av «en herlig mangel på belærende moral».
Boka utkom på norsk i 2004, oversatt av Bjarte Bjørkum. Boka bygger på forfatterens manus til Danny Boyles film Millioner, som også hadde premiere i 2004.
John Wrathall

President

I juli 1973 gikk Wrathall av fra sine politiske stillinger, og den 14. januar 1976 avla han sin ed som Rhodesias andre president, etter Clifford Dupont. Han var president i to og et halvt år, før han døde av hjerteinfarkt.
Chaozhou

Chaozhou (kinesisk: 潮州, pinyin: Cháozhōu, også kjent som Chiu Chow, Teochew eller Chaochow) er en by på prefekturnivå i provinsen Guangdong ved Kinas kyst mot Sørkinahavet. Den ligger noe nord for Shantou.
Befolkningen anslås (2006) til 2 533 700, hvorav 688 600 i byområdet.
Språket teochew, et minnanspråk, har hjemstavn i denne delen av Kina.

Historie

Navnet Chaozhou stammer fra Sui-dynastiet (591 e.Kr.); på denne tid ble området prefektur. På 1800-tallket var det hjemsøkt av hungersnød og kriger, og mange utvandret til land i Sørøstasia. Man regner (2012) med at 2,3 millioner utenlandskinesere har Chaozhou som hjemstavn.
Langå–Struer-banen

Trafikk

Fra januar 2003 betjenes strekningen av Arriva. Dessuten har DSB to daglige Intercity-forbindelser til København H-Kastrup.
Fukusa

Fukusa (japansk: 袱紗, også skrevet 帛紗 og 服紗), er en type japanske tekstiler som brukes til Furoshiki (innpakking av gaver) eller for å rense utstyr under Chanoyu eller den japanske teseremonien. Fukusa er firkantige og nesten kvadratiske deler av foret stoff som varierer i størrelse fra 20 til 350 cm på den ene siden.
Portugals ambassade i Oslo

Ambassadebygning og residens

Ambassaden holder til i en tomannsbolig som ble tegnet av N.S.D. Eckhoff og oppført i 1874–75. Bygningen er vernet etter Plan- og bygningsloven.
Ambassadørresidensen er i Drammensveien 89.
Brett Borgen

Privatliv

Hun var først gift med scenografen Gunnar Alme, som er far til hennes to barn, og senere med forfatteren Arne Falck.
Da hun i voksen alder ble kristen og lot seg døpe, skapte dette store konflikter mellom henne og ektemannen på den ene siden, og foreldrene på den andre. At denne konflikten i stor grad fikk utspille seg i full offentlighet, gjorde ikke konfliktnivået noe mindre. I bøkene Den fortapte datter og Lillelord og Lady Brett forteller hun om dette.
Minzu-universitetet

Det sentrale universitet for nasjonale minoriteter eller Minzu-universitetet (kinesisk: 中央民族大学, pinyin: Zhōngyāng Mínzú Dàxúe) et kinesisk statlig universitet grunnlagt den 11. juni 1952. Det har sitt sete i bydistriktet Haidian i Beijing.
Mary Quant

Bakgrunn

Quant ble født i London, men flyttet til Kent under andre verdenskrig. Hun studerte illustrasjon ved Goldsmith's College før hun startet å arbeide med å lage motehatter.

Karriere

I oktober 1955 slo hun seg sammen med sin man Alexander Plunkett Greene og en regnskapsrrfører ved navn Archie McNair, og de åpnet en klesbutikk i Kings Road i London som de kalte Bazaar.
Etter den positive responsen til et par «galehus-pysjer» som ble skapt for åpningen, og misfornøyd med variasjonen på klær som var tilgjengelige for henne, bestemte Quant seg for å lage sin egen kleskolleksjon. Til å begynne med arbeidet hun alene, men snart hadde hun en håndfull produksjonsarbeidere som produserte de uvanlige klærne som syntes var morsomme.
Hennes skjørt ble kortere og kortere i tiden etter 1958, en utvikling som hun så på som praktisk og frigjørende, og som gjorde det mulig for også kvinner å løpet etter bussen. Miniskjørtet, som hun helt klart er mest kjent for, ble en av de grunnleggende motene på 1960-tallet. Miniskjørtet ble utviklet forseg av Andre Courrèges, og det er uoverensstemmelse over hvem som kom på ideen først.
I tillegg til miniskjørtet er Quant ofte kreditert for å ha oppfunnet de fargede og mønstrede strømpebuksene som vanligvis ble brukt sammen med plagget, skjønt disse er også kreditert til Cristobal Balenciaga.
Selv om det ikke er sikkert at Quant oppfant disse er det helt klart at hun i all hovedsak er ansvarlig for at de ble så populære som de ble, særlig siden Bazaar var en populær butikk for de motebeviste «Chelsea-klikken» fra det «svingende» London. Innen 1961 hadde Quant åpnet sin andre Bazaar i Knightsbridge og innen 1963 hadde hun startet å eksportere til USA. For å klare etterspørselen startet Quant med masseproduksjon gjennom å etablere Ginger Group.
Hennes popularitet var størst på midten av 1960-årene, som var tidspunktet da hun produserte de farlig korte mikro-miniskjørtene, «malerskrin»-makeup og regnfrakker av plast. Hun ble beskrevet som den ledende moteskaper utenfor Paris.
I 1966 ble Quant hedret med utnevnelse til offiser av Order of the British Empire for sin tjeneste i moteindustrien.
Sent på 1960-tallet lanserte Quant shortsen «hotpants», som var hennes største moteskapelse. Gjennom 1970- og 1980-årene konsentrerte hun seg om ting til hjemmet og makeup.
I 2000 trakk hun seg tilbake fra jobben som leder for Mary Quant Ltd, hennes kosmetikkselskap, etter et japansk oppkjøp. Det er over 200 Mary Quant Colour-butikker i Japan hvor hennes moter fortsatt er veldig populære.
Ranheim Idrettslag

Fotball

A-laget og andrelaget til Ranheim er skilt ut i Ranheim Fotball. A-laget vant 2. divisjon avdeling 4 i 2009, spilte i Adecco-/OBOS-ligaen mellom 2010 og 2017, og spiller nå i Eliteserien. Andrelaget spiller i 3. divisjon og har gjort det siden 2012.
Ranheim har også et breddelag i 6. divisjon som administreres av idrettslaget.
Norsk veps

Utbredelse

Norsk veps er utbredt i Europa. I Norge finnes den over hele landet, og er en av de vanligste norske stikkevepsene.

Utseende

Norsk veps varierer i størrelsen og dronningen er mellom 15-19 millimeter lang. Arbeidere er 12-15 millimeter lange. Fargene er typiske for stikkvepser, gult og svart. De fine hårene på brystets sider er svartfarget. Bakkroppen kan ha antydning til rødfarge, særlig på de første leddene. Vingene er svakt brunlige. 
Norsk veps hører til i slekten av langkinnet stikkveps (Dolichovespula), der avstanden mellom fasettøyets nedre kant og kjeven er lengre enn følehornets bredde. De store fasettøynene har en kraftig innskjæring i fremkanten, slik at de får en C-form. På toppen av hodet, mellom fasettøynene, finnes tre punktøyne. Norsk veps kan være vanskelig å skille fra engveps. Men avstanden fra de bakreste punktøyne til hodets bakkant er mindre enn avstanden mellom de to bakerste punktøynene.
Arbeiderne er sterile hunner som har eggleggningsrøret omdannet til en stikkebrodd. Brodden har noen små mothaker, men disse er for små til at brodden sitter igjen, derfor kan samme veps stikke flere ganger.  Brodden står i forbindelse med giftkjertler. Normalt er giften ufarlig for mennesker, men enkelte kan få allergiske reaksjoner.

Levevis

Norsk veps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt. 
Norsk veps hører til blant de sosiale insektene og danner svermer.  De bygger kulerunde, lysegrå bol, som ligner på bolet til engveps. Bolet henger ned og bygges i trær, men også i fuglekasser, under takutstikk og hulrom i hus. Bolet er på sitt største utpå sensommeren. Inntil da har larvene blitt utviklet til sterile arbeidere, men nå dannes hanner og kjønnsmodne hunner. Disse parrer seg. Hver høst (vinter) dør svermen ut og bare de befruktede hunnene, kalt dronningene overlever vinteren. Om våren danner hver dronning en ny sverm.
Epipoda

Utseende

Middelsstore, avlange, brunlige trebukker med noe forkortede dekkvinger. Hodet, pronotum, undersiden av thorax og beina er brunsvarte, dekkvingene tegnet i gulbrunt og brunsvart, bakkroppen rødbrun på undersiden. Antennene er tynne, rundt halvparten så lange som kroppen. Pronotum er tønneformet. Dekkvingene er tydelig innsvingende på sidene, dekker halavparten til to tredjedeler av bakkroppens lengde. Beina er middels lange, lårene tydelig klubbeformede.

Utbredelse

Slekten er utbredt i Bolivia og Brasil.
Régiment d'infanterie de marine du Pacifique – Polynésie

Régiment d'infanterie de marine du Pacifique – Polynésie (RIMaP-P) var et regiment i Frankrikes hær. Det eksisterte fra 1916 til 2012 og var basert på Tahiti i Fransk Polynesia.
Regimentet ble til i 1916 som Bataillon mixte du Pacifique. Det ble sendt til Europa og satt inn i første verdenskrig, der det utmerket seg i slaget ved Caumont. Under andre verdenskrig ble det i 1940 rekruttert en stillehavsbataljon tilsuttet De frie franske styrker. Avdelingen kjempet i Nord-Afrika, blant annet i slaget ved Bir Hakeim. Navnet ble i 1963 endret til Bataillon d'infanterie de marine de Tahiti og i 1981 til Régiment d'infanterie de marine du Pacifique- Polynésie. Regimentet hadde base i Arue.
RIMaP-P ble i 2012 omgjort til Détachement Terre de Polynésie/Régiment d’Infanterie de Marine du Pacifique – Polynésie (DTP/RIMaP-P).
Tindesølje

Tindesølje eller taggesølje er en rund sølje med utstående tinder eller tagger. Den er støpt i sølv eller i kobberlegeringer. Tindesøljer i sølv er ofte forgylt. Formen kan variere fra en enkel ring besatt med tinder og til større gjennombrutte plater som minner om slangesøljer.
Tindesøljer og bolesøljer er de søljetypene som er oftest nevnt i skifter i Telemark fra slutten av 1600-årene,, og Rikard Berge mener at noe jordfunn av tindesøljer i Seljord kan peke tilbake på senmiddelalderen. Tindesøljer har vært mye brukt i Telemark, Setesdal og Ryfylke, og de var vanlige i Hardanger og Nord-Hordaland.
Vannfall

Vannfall er et konsentrert fall eller fallstrekning i ei elv, og brukes vanligvis i forbindelse med vurdering av muligheter for utbygging av vannkraft. I vanlig tale brukes uttrykket vanligvis synonymt med, eller som en fellesbetegnelse for, foss og stryk
Uttrykket vannfall brukes også om ornamentale og dekorative vannkonstruksjoner innen landskapsarkitektur og hagedesign, eller innendørs.
Wilsons Promontory

Wilsons Promontory er en halvøy som inkluderer det sørligste punktet (South Point) på det australske fastlandet. 
Den første europeeren som utforsket området var George Bass som oppdaget det i januar 1798. Hans opprinnelige navn på området var Furneaux's Land siden han trodde at det var landområdet Tobias Furneaux hadde oppdaget under sin oppdagelsesreise i 1770-årene. Da Bass vendte tilbake til Sydney ble han og Matthew Flinders enige at det ikke var landområdet beskrevet av Furneaux. På Flinders' anbefaling ble området oppkalt etter Thomas Wilson som var en handelsmann i London og venn av Flinders.
I 1898 ble Wilsons Promontory nasjonalpark etablert. Området var stengt under andre verdenskrig siden det ble brukt som treningsområde for australske styrker.
Shiheziuniversitetet

Shiheziuniversitetet (kinesisk: 石河子大学) er et universitet i Shihezi i Xinjiang i Folkerepublikken Kina. Det ble grunnlagt i april 1996. I august 2000 ble det designert som et av landets nøkkeluniversiteter.
Goatacara

Utseende

En middelsstor, nokså kraftig, tofarget trebukk. Antennenes innerste ledd, hode, pronotum og dekkvingenes fremre del er brungule, resten av antennene og dekkvingene bakre del blåsvarte. Antennene er nokså kraftige, tydelig hårete, omtrent så lange som kroppen hos hunnen og noe lengre hos hannen. Pronotum er avrundet trapesformet, bredest bak, dekkvingene jevnbrede. På sidene når den gule fargen nesten tilbake til midten av dekkvinge, midt på er bare omtrent den fremre femtedelen gule. Beina er mørke, ikke særlig lange.

Levevis

Larvene lever i død ved, mest av løvtrær.

Utbredelse

Arten er bare kjent fra Bolivia.
Koichiro Nagatomo

Karriere

Koichiro Nagatomo startet sin profesjonelle karriere i Avispa Fukuoka i 2001. Han har også spilt for Shizuoka FC.
Vartegn

Et vartegn er et typisk kjennetegn; et byggverk, et monument eller en figur, som er et iøynefallende eller typisk kjennemerke for et bestemt sted. Ordet kommer fra plattysk warteken, og på moderne tysk Wahrzeichen.

Eksempler på vartegn

Det mest kjente vartegn i Paris er Eiffeltårnet, mens Indias mest markante vartegn utvilsomt er Taj Mahal.
Skid Row

Medlemmer

Se: Liste over Skid Row medlemmer
Kirurg

En kirurg er innen medisin, en spesialist i generell kirurgi. Kirurgi er en bred kategori av invasiv medisinsk behandling som involverer skjæring i et legeme, som enten av et menneske eller et annet dyr, for en bestemt grunn av for eksempel fjerning av sykt vev, eller for å reparere en rift eller brudd. Kirurger kan være leger, tannleger eller veterinærer.
Kamtsjatka-2 kraftverk

Kamtsjatka-2 kraftverk (russisk: Kamtsjatskaja TETs-2) er et varmekraftverk med en installert produksjonskapasitet på 160 MW fordelt på 3 turbiner, beliggende utenfor Petropavlovsk i Kamtsjatka kraj, Russland. Anlegget avgir også fjernvarme.
Brenselskildene er kull. Anlegget ble påbegynt i 1981, og stod ferdig i 1985. Anlegget eies av Kamtsjatenergo.
Henri Pélissier

Karriere

Pélissier var én av fire brødre, hvorav tre ble profesjonelle sykkelryttere. Selv ble han profesjonell i 1911, og vant flere viktige seire før utbruddet av første verdenskrig, inkludert 1912-utgaven av Milano-San Remo, og tre etappeseire i Tour de France i 1914.
Etter krigen vant Pélissier Paris–Roubaix i 1919, og før Paris-Roubaix i 1921 krevde han og hans bror Francis bedre betalt av sponsoren enn sykkelryttere normalt mottok på den tiden. Kravet førte til at de ble sparket fra laget, og måtte derfor fortsette karrieren uten et lag rundt seg. Henri Desgrange, sjef for Tour de France, uttalte i den forbindelse at Henri Pélissier aldri igjen ville nå førstesiden av avisen L'Auto. Disse ordene måtte han bite i seg, da Pélissier samme år vant Paris-Roubaix for andre gang.
I 1923 vant Pélissier Tour de France noe uventet. Hans avgjørende angrep kom på Col d'Izoard, der han kjørte fra de belgiske forhåndsfavorittene Léon Scieur, Firmin Lambot og Philippe Thys. Han ble dermed den første franskmann som hadde vunnet Touren siden 1911.
Pélissier deltok i sitt siste Tour de France i 1925, og la opp som sykkelrytter i 1927, 38 år gammel.

Død

Pélissiers kone skjøt seg selv i 1933. Tre år senere fikk Pélissier seg en elskerinne, Camille Tharault. 1. mai 1935 kranglet de to på kjøkkenet, og Pélissier angrep henne med kniv og kuttet Camille i ansiktet. Hun løp til soverommet og hentet revolveren Pélissiers kone hadde tatt sitt eget liv med. Tilbake i kjøkkenet fyrte hun av fem skudd mot ham, og Pélissier falt død om.
Vestli Idrettslag

Håndball

Vestlis håndballag spilte mange år i eliteserien på herresiden, men ble i 2008 degradert til 3. divisjon grunnet dårlig økonomi. Vestli rykket enkelt opp og spiller nå i 2. divisjon.
Klubben er blant annet barndomsklubben til Bjarte Myrhol og klubben hvor Kristian Kjelling gjorde sin eliteseriedebut.

Fotball

A-laget i Fotball spiller i 2013 i 4. divisjon, avdeling ?.
Fastlege

Fastlegeordningen ble innført i Norge 1. juni 2001. Det er kommunens ansvar å besørge nødvendig helsehjelp for sine innbyggere. Kommunene og legene inngikk avtaler som sikret pasientene en fast lege å forholde seg til. For å kunne ha fastlege er det et vilkår at man er bosatt i riket.
Innbyggerne fikk anledning til å velge seg sin lege ved innføringen av ordningen. Legen har som hovedregel ingen mulighet til å nekte noen å stå på hans liste.
Det er HELFO som administrativt forvalter ordningen, men ansvaret for å inngå avtaler med legene påhviler den enkelte kommune.
Innbyggerne har anledning til å bytte lege to ganger pr år. Man får imidlertid ett ekstra bytte dersom man flytter eller blir tvunget til å bytte som følge av at legen slutter eller reduserer listen sin. Byttet skjer på internettsidene til HELFO, eller ved å ringe HELFOs fastlegetelefon. Det er anledning til å ha lege i en annen kommune enn den man er bosatt i.
Legene mottar betaling per innbygger på listen (percapitatilskudd) fra kommunen. Fra 1. juli 2010 utgjør dette tilskuddet 380 kroner per pasient per år. I tillegg mottar legene egenbetaling fra pasienter og honorarer fra HELFO etter bestemte satser beskrevet i normaltariffen.  Maksimalt antall innbyggere per lege er 2 500. Når listene er fulle stenges de for nye pasienter, og åpnes først når det er 20 ledige plasser. Om man flytter tilbake til en kommune innenfor en tidsperiode på 3 år har man likevel rett til å komme inn på en leges liste selv om den er full. Barn under 16 har også krav på å komme inn på samme liste som sin foresatte.
Legene kan be om å få endret sin listelengde for å tilpasse den til arbeidsbelastning, ventetid og andre legeoppgaver. Vedtak om endring gjøres i allmennlegeutvalget (som består av legene i kommunen) og i samarbeidsutvalget (som er et organ, opprettet med fastlegeordningen, med representanter fra legene og kommuneledelsen).
En kommune som ønsker å opprette en ny fastlegehjemmel må få dette vedtatt i allmennlegeutvalget, samarbeidsutvalget, helse og sosialutvalget, kommunestyret, fylkeslegen og i Statens råd for legefordeling i Sosial- og helsedirektoratet.

Juridisk regulering

Fastlegeordningen er regulert gjennom Forskrift om fastlegeordning i kommunene.